ҚАЗАҚСТАН ҚҰСТАРЫНЫҢ СИСТЕМАТИКАСЫ

Ғылыми классификация барлық жануарларды типтерге, тип-терді кластарға, кластарды отрядтарға, отрядтарды тұқымдастар-ға, ары қарай біршама майда бөлімдер туыс-түр-түрше деп бөледі. Аралық бөлімдерде бар. Оларға типтармағы, кластар-мағы, отрядүсті, отрядтармағы, тұқымдасүсті, тұқымдастармағы және т.т.

XX-шы ғасырдың соңы мен XXI-ші ғасырдың басында ғылымға белгі құстар Ежелгі және Қазіргі құстар деп 2 клас-тармағына жіктеледі. Кесірткеқұйрықтылар (*Saururae*) кластар-мағына археоптерикс, энанциорнистер (*Enantiornithes*) және кон-фиуциусорнистер (*Confuciusornis*) бірігетін Ежелгі құстар (*Archaeornithes*) жатады. Кластың барлық басқа өкілдері Жел-пуішқұйрықтылар (*Ornithurae*) кластармағына жататын Қазіргі құстар (*Neornithes*) тобын құрайды. Бұл топта 29-33 отрядқа, 215 тұқымдасқа, 2000-2400 туысқа бірігетін 8600 (8400-8800) түр бар. Шетелдік орнитологтардың (Dickinson, Remsen, 2013; Dickinson, Christidis, 2014) соңғы зерттеулері бойынша құстардың Торғай-тәрізділерден басқа отрядтарында 4072 түрі мен 7184 түршесі (Dickinson, Remsen, 2013), ал Торғайтәрізділердің 6063 түрі мен 1067 түршесі (Dickinson, Christidis, 2014) есепке алынған. Әрбір түр ғылыми номенклатураға енгізілген және 1758 жылы Карл Линней ұсынған жүйеде ғылыми атауы латын тілінде жазылады. Әрбір жаңадан ашылған түр сипатталады және бірнеше міндетті тәртіптерден кейін рәсімделіп өз атауына ие болады. Сол себепті қазіргі кезде ғылымға белгілі түрдің ғылыми өз «төлқұжаты» болады. Мысалы, көпшілікке таныс көк кептердің «төлқұжатын» төмендегідей көрсетуге болады:

Тип Хордалылар – Chordata – Хордовые

Типтармағы Омыртқалылар – Vertebrata – Позвоночные

Класс Құстар – Aves – Птицы

Отряд Кептертәрізділер – Columbiformes – Голубеобразные

Тұқымдас Кептертектестер – Columbidae – Голубиные

Туыс Кептерлер – Columba – Голуби

Түр Көк кептер – Columba livia Linnaeus,1758

Қазақстанда 18-20 отрядтың 500-ден аса түрі кездеседі. Олар 60 тұқымдасқа, 215 туысқа бірігеді. Отрядтар рангісі бойынша көзқарастар әртүрлі. Бір авторлардың пікірінше Бұлдырықтәріз-ділер мен Бәбісектәрізділер жеке отряд ретінде қарастырылса (E.I. Gavrilov, A.E. Gavrilov, 2005; А.Ф. Ковшарь, В.А. Ковшарь, 2013), жоғары оқу орындарына арналған XXI-ші ғасыр оқулық-тарында жоғарыда көрсетілген отрядтар Кептертәрізділер және Көкқарғатәрізділер отрядтарымен біріктірілген (Константинов, Наумов, Шаталова, 2000; Константинов, Шаталова, 2004; Жұма-лиев, Есжанов, 2006; Олжабекова, Есжанов, 2007; Дзержинский, Васильев, Малахов, 2013; Есжанов, Сапарғалиева, 2014). Ұсынылып отырған анықтағышта біздер соңғы басылымдарда (жоғары оқу орындары үшін дайындалған оқулықтарда) қабылданған систематиканы қолдануды жөн көрдік.

Құстар класы – Aves – Птицы

Желпуішқұйрықтылар немесе Нағыз құстар кластармағы – Ornithurae seu Neornithes – Веерохвостые или Настоящие птицы

Кәдімгі құстар немесе Жаңатаңдайлы құстар отрядүсті – Neognathae

Маймаққазтәрізділер отряды – Gaviiformes – Гагарообразные

Сұқсырүйректәрізділер отряды – Podicipediformes – Поганко-образные

Бірқазантәрізділер немесе Ескекаяқты құстар отряды– Pelecaniformes seu Steganopodes – Пеликанообразные или Веслоногие

Дегелектәрізділер немесе Ләйлектер отряды – Ciconiformes – Аистообразные

Қоқиқазтәрізділер отряды – Phoenicopteriformes – Фламинго-образные

Қазтәрізділер отряды – Anseriformes – Гусеобразные

Сұңқартәрізділер отряды – Falconiformes – Дневные хищники

Жапалақтәрізділер отряды– Strigiformes – Совообразные

Тауықтәрізділер отряды – Galliformes – Курообразные

Тырнатәрізділер отряды – Gruiformes – Журавлеобразные

Татреңтәрізділер отряды – Charadriiformes – Ржанкообразные

Кептертәрізділер отряды – Columbiformes – Голубеобразные

Көкектәрізділер отряды – Cuculiiformes – Кукушкообразные

Тоқылдақтәрізділер отряды – Piciformes – Дятлообразные

Тотықұстәрізділер отряды – Psittaciformes – Попугаеобразные

Ұзынқанаттәрізділер отряды – Apodiformes – Стрижеоб-разные

Тентекқұстәрізділер отряды – Caprimulgiformes – Козодоеоб-разные

Көкқарғатәрізділер отряды – Coraciiformes – Ракшеобразные

Торғайтәрізділер отряды – Passeriformes – Воробьино-образныe

ҚАЗАҚСТАН АВИФАУНАСЫНЫҢ ОТРЯДТАРЫН АНЫҚТАЙТЫН КЕСТЕ

1(8) Үстіңгі және астыңғы тұмсықтардың шеттері тегіс.

2(19) Құйрығы қысқа. Алдыңғы 3 саусағы жүзу жарғағымен байланысқан немесе әрбір саусағында терілі жиектері (әдіптері) бар.

3(4) Алдыңғы 3 саусағы жүзу жарғағымен байланысқан ........................ Маймаққазтәрізділер отряды – Gaviiformes – Гагарообразные ...........................................................................32 б.

4(3) Әр саусақтағы жарғақтардың шеті тегіс, қалақсияқты (қара: сур. 2, в) ................. Сұқсырүйректәрізділер отряды – Podicipediformes – Поганкообразные ........................................36 б.

5(6) Барлық төрт саусағы жүзу жарғағымен байланысқан .... Бірқазантәрізділер немесе Ескекаяқты құстар отряды – Pelecaniformes seu Steganopodes *–* Пеликанообразные или Веслоногие ..................................................................................45 б.

6(5) Алдыңғы саусақтары жеке-жеке немесе олардың түбі (негізі) ғана жүзу жарғақтарымен байланысқан.

7(18) Ауыздығы мен көзінің айналасы қауырсынданбаған ................. Дегелектәрізділер немесе Ләйлектер отряды – Ciconiformes – Аистообразные ..................................................51 б.

8(1) Үстіңгі және астыңғы тұмсықтардың шеттерінде көпте-ген көлденен немесе қиғаш тақтайшалар, немесе бірнеше қатарлы жақсы жетілген тісшелері бар.

9(10) Сирақтың жалаңаш бөлігі 150 *мм*-ден кем емес ......... Қоқиқазтәрізділер отряды – Phoenicopteriformes *–* Фламинго-образные ......................................................................................72 б.

10(9) Сирақтың жалаңаш бөлігі 40 *мм*-ден ұзын емес ............ Қазтәрізділер отряды – Anseriformes *–* Гусеобразные .............74 б*.*

11(22) Тұмсығында балсірісі жоқ.

12(24) Тырнақтары өткір, иілген. Тұмсығы ілгексияқты, шеттері өткір, қиғыш.

13(14) Көздері өте үлкен емес, саусақтары жалаңаш (қауыр-сынданбаған) ..... Сұңқартәрізділер отряды – Falconiformes – Дневные хищники .....................................................................131 б.

14(13) Көздері өте үлкен, алға қараған, саусақтары аздап болса да қатты қауырсындармен немесе түктермен жабылған ...... Жапалақтәрізділер отряды – Strigiformes – Совообразные....193 б.

15(23) Артқы саусағы жақсы дамыған. Тырнақтары мұқалған. Бағыттаушы қанатында 12-ден артық (бөденеден басқаларында) қауырсын бар ........... Тауықтәрізділер отряды – Galliformes – Курообразные ............................................................................213 б.

16(17) Қақпа қанатының бірінші қауырсыны екіншісіне қарағанда қысқа. Артқы саусақ жоқ (дуадақтар) немесе бар.

17(16) Тұмсығының ұзындығы 60 *мм*-ден кем емес (тырна-лар) немесе 45 *мм*-ден артық емес (сутартарлар) *..............* Тырна-тәрізділер отряды – Gruiformes – Журавлеобразные .............233 б.

18(7) Ауыздығы мен көзінің айналасы толықтай қауырсын-данған.

19 (2) Құйрығы ұзын бағыттаушы қауырсындарынан тұрады. Егер құйрығы қысқа болса, онда алдыңғы 3 саусағы толықтай немесе ойық жарғақпен байланыспаған.

20(21) Алдыңғы саусақтары ұзына бойы не жартылай жүзу жарғағымен байланысқан. Құйрығы жіліншігінен ұзын (шағалалар).

21(20) Қақпа қанатының бірінші қауырсыны екіншісінен ұзын немесе оған тең (қызғыш, тарғақ, тырдуда біріншісі екіншісінен қысқа) ........................... Татреңтәрізділер отряды – Charadriiformes – Ржанкообразные .........................................256 б.

22(11) Тұмсығында балсірісі бар.

23(15) Артқы саусағы дамымаған немесе мүлдем жоқ (бұлдырықтар).

24(12) Тырнақтары өткір емес, тұмсығының ұшында өткір ілгек жоқ және шеттері де өткір кескіш емес ............. Кептертәріз-ділер отряды – Columbiformes – Голубеобразные ..................393 б.

25(26) Тырнақтары үшкір.

26(25) Аяқтары 3 саусақты не 4 саусақты (2 саусақ алға, 2 саусақ артқа бағытталған).

27(28) Тұмсығы қашаусияқты емес. Бағыттаушы қауырсын-дар жұмсақ, үшкір емес ................. Көкектәрізділер отряды – Cuculiiformes – Кукушкообразные ..........................................404 б.

28(27) Тұмсығы тік, қашаусияқты. Бағыттаушы қауырсындар әдетте қатты, үшкір ................. Тоқылдақтәрізділер отряды – Piciformes – Дятлообразные .....................................................409 б.

29(30) Тұмсығы ілгектәрізді, күшті дамыған әрі қозғалмалы ................. Тотықұстәрізділер отряды – Psittaciformеs – Попугае-образные ....................................................................................422 б.

30(29) Аяқтары 4 саусақты, бірақ олар басқаша орналасқан.

31(32) Барлық саусақтары алға бағытталған, аяқтары қысқа, қанаттары үшкір әрі ұзын. Егер алға тек 3 саусағы бағытталса, онда руль қауырсындарының желпуіштерінен қатты инесияқты сояулар шығып тұрады ................. Ұзынқанаттәрізділер отряды – Apodiformes – Стрижеобразные ...............................................424 б.

32(31) Саусақтарының бағыты басқаша немесе қатты инесияқты сояулар құйрығының ұшында жоқ.

33(34) Ортаңғы саусақтың тырнағы ішкі жағынан тісшелі, аузының екі жағында қылтандар күшті дамыған ...................... Тентекқұстәрізділер отряды – Caprimulgiformes – Козодоеоб-разные ......................................................................................430 б.

34(33) Ортаңғы саусақтың тырнағында тісшелер жоқ, аузы-ның екі жағында қылтандар нашар дамыған немесе мүлдем жоқ.

35(36) Арқасының алдыңғы бөлімі мен құйрықүсті көкшіл-жасыл немесе ашық жасыл. Ашық жасыл реңділерде қанатының ұзындығы 145 мм-ден кем емес ................. Көкқарғатәрізділер отряды – Coraciiformes – Ракшеобразные ...............................435 б.

36(35) Арқасының реңі басқаша. Жасыл реңділерде қана-тының ұзындығы 100 мм-ден артық емес. ................ Торғай-тәрізділер – Passeriformes отряды -Воробьинообразныe ......... ...

МАЙМАҚҚАЗТӘРІЗДІЛЕР отряды – Ordo GAVIIFORMES – ГАГАРООБРАЗНЫЕ

Дене пішіндері қаздарға немесе ірі үйректерге ұқсас су құстары, олардан үшкір (жалпақ емес) тұмсығымен ерекше-ленеді. Салмағы 1-6 *кг*, дене тұрқы 0,5-1 *м* ірі құстар.

Денесі ықшам, «сусылдақ»; аяқтары денесінің артқы жағына қарай орналасқан, сондықтан жерде нашар жүреді, бірақ жақсы жүзеді және сүңгиді. Қанаттары қысқа әрі жіңішке; ұшуы жылдам, тік ұшады.

Сұқсырлардан ірі әрі салмақты, күй-ойнақ кезінде, басында сән беріп тұратын ұзын қауырсыны болмайды. Ең басты анато-миялық ерекшелігі – аяқтарының құрылысы (сурет 6); маймақ-қаздың алдыңғы үш сау-сақтары бір-бірімен жарғақ арқылы байланысқан, ондай жарғақ сұқсырларда болмай-ды. Жалаңаш жіліншігі біршама жалпақ.

Тіршілігінің бәрін суда өткізеді, жағалауға тек ұя басар кезде, сирек – дем-алуға шығады. Жер бетінде жүруі қиын. Су бетінен көтерілуі ұзақ, желге қарсы ұшып барып көтеріледі. Ұшуы жылдам, қанатын ұзақ қағып икемсіз ұшады. Тек суға ғана қонады, ол кезде қанатын көтеріп, аяғын артқы жаққа жіберіп, құрсағымен қонады.

Су астында аяқтарымен есіп, қозғалады. Сүңгіген кезде қа-наттарын пайдаланады. Қауырсындары су болмас үшін құйым-шақ бездерімен майлап тұрады. Қауырсындарының мамықтары қалың. Суықтан мамықтары мен теріасты майлар қорғайды.

Маймаққаздар отряды шағын, барлығы бір тұқымдасқа және бір туысқа бірігеді. Әлемде 5 түрі бар, Қазақстанда 2 түрі кездеседі.